ᱛ

ᱛ () ᱫᱚ ᱚᱞ ᱪᱤᱠᱤ ᱨᱮᱭᱟᱜ ᱫᱚᱥᱟᱨ ᱟᱠᱷᱚᱨ ᱟᱨᱵᱟᱝ ᱪᱤᱠᱤ ᱠᱟᱱᱟ ᱟᱨ ᱯᱩᱭᱞᱩ ᱠᱮᱪᱮᱫ ᱟᱲᱟᱝ (en:consonant) ᱠᱟᱱᱟ ᱾ ᱱᱚᱶᱟ ᱨᱮᱭᱟᱜ ᱥᱟᱰᱮ ᱟᱡ ᱥᱩᱢᱩᱝ ᱫᱚ ᱵᱟᱝ ᱨᱟᱠᱟᱵᱼᱟ, ᱟᱡᱟᱜ ᱥᱟᱰᱮ ᱨᱟᱠᱟᱵ ᱚᱪᱚᱭ ᱞᱟᱹᱜᱤᱫ ᱛᱮ ᱠᱷᱟᱱ ᱢᱟᱬᱟᱝ ᱨᱮ ᱚ ᱞᱟᱜᱟᱣ ᱠᱟᱛᱮ ᱞᱟᱹᱭ ᱦᱩᱭᱩᱜᱼᱟ ᱾ ᱚ ᱚᱪᱚᱜ ᱠᱟᱛᱮ ᱡᱟᱦᱟᱸ ᱥᱟᱨᱮᱡᱚᱜ ᱠᱟᱱᱟ ᱚᱱᱟ ᱜᱮ ᱟᱡᱟᱜ ᱢᱩᱬ ᱨᱩᱯ ᱫᱚ ᱾ 'ᱚᱛ' ᱨᱮᱭᱟᱜ ᱜᱩᱞᱟᱹᱭ ᱨᱩᱯ ᱠᱷᱚᱱ ᱱᱚᱶᱟ ᱨᱮᱭᱟᱜ ᱨᱩᱯ ᱫᱚ ᱟᱹᱜᱩ ᱟᱠᱟᱱᱟ ᱾

 ᱛᱷᱚᱠ 
ᱱᱚᱶᱟ ᱫᱚ ᱯᱟᱨᱦᱟᱲ ᱠᱮᱪᱮᱫ ᱛᱷᱚᱠ ᱨᱮᱭᱟᱜ ᱯᱩᱭᱞᱩ ᱟᱠᱷᱚᱨ ᱟᱨᱵᱟᱝ ᱪᱤᱠᱤ ᱠᱟᱱᱟ ᱾ ᱱᱚᱶᱟ ᱪᱤᱠᱤ ᱫᱚ ᱯᱩᱨᱟᱹ ᱟᱲᱟᱝ ᱯᱷᱚᱴᱮᱞ ᱚᱪᱚᱭ ᱞᱟᱹᱜᱤᱫ ᱟᱡᱟᱜ ᱡᱚᱡᱚᱢ ᱯᱟᱦᱴᱟ ᱨᱮ ᱢᱤᱫ ᱨᱟᱦᱟ ᱟᱲᱟᱝ ᱪᱤᱠᱤ ᱞᱟᱹᱠᱛᱤᱜ ᱟᱭ ᱾ ᱱᱩᱭ ᱫᱚ ᱥᱟᱱᱛᱟᱲ ᱯᱟᱹᱨᱥᱤ ᱠᱚ ᱯᱩᱥᱴᱟᱹᱣ ᱥᱟᱺᱦᱤᱡ ᱨᱚᱲ ᱚᱪᱚᱭ ᱞᱟᱹᱜᱤᱫ ᱜᱮ ᱞᱟᱹᱠᱛᱤᱭᱟᱱᱟ ᱾

 ᱵᱮᱵᱷᱟᱨ 
ᱱᱚᱶᱟ ᱪᱤᱠᱤ ᱵᱮᱵᱷᱟᱨ ᱠᱟᱛᱮ ᱟᱭᱢᱟ ᱞᱮᱠᱟᱱ ᱟᱹᱲᱟ. ᱦᱮᱡ ᱫᱟᱲᱮᱭᱟᱜᱼᱟ, ᱡᱮᱞᱮᱠᱟ ᱺ-
ᱛᱩᱲ, ᱛᱩᱲᱤ, ᱛᱩᱞᱟᱹᱢ, ᱛᱩᱠᱟᱹ, ᱛᱚᱯᱟ, ᱛᱳᱣᱟ, ᱛᱚᱲᱟ, ᱛᱚᱞ, ᱛᱚᱨᱚᱡ (ᱛ ᱮᱦᱚᱵ ᱨᱮ ᱞᱟᱜᱟᱣ ᱠᱟᱛᱮ)
ᱚᱛ, ᱞᱟᱛᱟᱨ, ᱦᱟᱛᱟᱨ, ᱠᱟᱛᱚᱨ, ᱵᱚᱛᱚᱨ, ᱡᱚᱛᱚ, ᱥᱟᱛᱟᱢ, ᱥᱮᱛᱟ, ᱞᱩᱛᱤ (ᱛ ᱛᱟᱞᱟ ᱨᱮ ᱞᱟᱜᱟᱣ ᱠᱟᱛᱮ)
ᱥᱚᱛ, ᱢᱚᱱᱚᱛ, ᱯᱚᱱᱚᱛ, ᱦᱚᱱᱚᱛ, ᱜᱚᱰᱮᱛ, ᱯᱚᱸᱰᱮᱛ, ᱡᱟᱹᱛ, ᱠᱟᱸᱛ, ᱪᱚᱞᱚᱛ (ᱛ ᱢᱩᱪᱟᱹᱫ ᱨᱮ ᱞᱟᱜᱟᱣ ᱠᱟᱛᱮ)

 ᱠᱮᱪᱮᱫ ᱟᱲᱟᱝ ᱠᱚ 
ᱛ ᱜ ᱝ ᱞ ᱠ ᱡ ᱢ ᱣ ᱥ ᱦ ᱧ ᱨ ᱪ ᱫ ᱬ ᱭ ᱯ ᱰ ᱱ ᱲ ᱴ ᱵ ᱶ ᱷ

 ᱟᱨᱦᱚᱸ ᱧᱮᱞ ᱢᱮ 

 ᱚᱞ ᱪᱤᱠᱤ
 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 Ol Chiki script

ᱛᱷᱚᱠ:ᱚᱞ ᱪᱤᱠᱤ
ᱛᱷᱚᱠ:ᱠᱮᱪᱮᱫ ᱟᱲᱟᱝ